-Աւելի լայն պատասխանեմ. երբ ինծի կը հարցնեն մեր ռազմավարութեան, աշխատանքի իւրայատկութիւններուն մասին, այն մասին, թէ ինչպիսի՞ լրատուամիջոց է Tert.am-ը, ես կը պատասխանեմ, որ մենք լրատուամիջոց մըն ենք, որ երկարաժամկէտ ծրագիրներ կը կառուցէ իր ընթերցողին հետ: Իսկ Tert.am-ի ընթերցողները անոնք են, որոնք կարեւորութիւն կու տան որակեալ տեղեկատուութեան, անաչառութեան եւ մեր միւս յատկանիշներուն: Tert.am-ի հիմնական այցելուները 25-34 տարեկան են, 60 տոկոսով մեզ կ՚ընթերցէ արական հատուածը եւ անոնք կայքէջին մէջ, միջին հաշուով, չորս րոպէ կ՚անցընեն: Ասոնք Google analytics-ի տուեալներն են, որ մեզի հնարաւորութիւն կու տան ճանչնալու մեր ընթերցողը, հասկնալու, բայց այդ բոլոր ընթերցողներուն, անշուշտ որոշ ընդհանուր բաներ կը միաւորեն: Ընթերցողին հետ, ի հարկէ, կապ կայ, մեր նիւթերուն զգալի մասը նաեւ ընթերցողները անհանգստացնող հարցերն են, որոնք իրենք անմիջականօրէն կ՚առաջարկեն մեզի, կը կապուին, կը խնդրեն որ լուսաբանենք, եւ Tert.am-ին ընթերցողը միշտ գիտէ, որ ի դէմս մեզի կարեւոր եւ ուժեղ աջակից մը ունի: Այն անարդարութեան կամ խնդիրին, որ ինք հանդիպած է, միշտ կրնայ մեր միջոցաւ ընթացք տալ, մեր հեռաձայնի թիւը հասանելի է, միշտ այդ հեռաձայնին քով մարդ կայ, որպէսզի պատասխանէ: Մեր կապը երկկողմանի է, եւ եթէ այս կապը կորսնցնենք, թերեւս տեղափոխուինք այլ իրականութիւն: